અમદાવાદ: મ્યુનિસિપલ કોર્પોરેશનના ઇજનેર વિભાગની ભ્રષ્ટ કામગીરીથી ચાલુ ચોમાસામાં પણ કરોડો રૂપિયાના રસ્તા ધોવાઇ રહ્યા છે. દરરોજ નવા નવા ભૂવા પડી રહ્યા છે. ગઇ કાલે તો વટવાનાં એક મહિલા કોર્પોરેટરના ઘરની પાસે ભૂવો પડતાં તેમના ઘરના સભ્યો હબક ખાઇ ગયા હતા. સોથી વધુ સ્થળોએ રસ્તા બેેસી ગયા છે, પરંતુ તંત્ર દ્વારા બેસેલા રસ્તાના ખાડા પૂરવા માટે જેટ પેચર મશીનને ઉપયોગમાં લેવાઇ રહ્યાં નથી.